CELEX: 62015CN0038
Language: et
Date: 2015-02-02 00:00:00
Title: Kohtuasi C-38/15: 2. veebruaril 2015 esitatud hagi – Euroopa Komisjon versus Hispaania Kuningriik

20.4.2015   
            
            
               ET
            
            
               Euroopa Liidu Teataja
            
            
               C 127/10
            
         2. veebruaril 2015 esitatud hagi – Euroopa Komisjon versus Hispaania Kuningriik
   (Kohtuasi C-38/15)
   (2015/C 127/16)
   Kohtumenetluse keel: hispaania
   
      Pooled
   
   
      Hageja: Euroopa Komisjon (esindajad: E. Manhaeve ja D. Loma-Osorio Lerena)
   
      Kostja: Hispaania Kuningriik
   
      Hageja nõuded
   
   
               —
            
            
               Tunnistada, et Hispaania Kuningriik on rikkunud oma kohustusi, mis tulenevad
               
                           —
                        
                        
                           nõukogu 21. mai 1991. aasta direktiivi 91/271/EMÜ asulareovee puhastamise kohta (1), artiklist 4 seoses Pontevedra-Marín-Poio-Bueu (Galicia) linnastuga, ja
                        
                     
                           —
                        
                        
                           nõukogu 21. mai 1991. aasta direktiivi 91/271/EMÜ asulareovee puhastamise kohta artikli 5 lõigetest 2 ja 3 seoses Bollulos Par del Condado; Abrera; Berga; Capellades; Figueres; El Terri (Banyoles) ja Pontevedra-Marín-Poio-Bueu linnastutega.
                        
                     
         
               —
            
            
               Mõista kohtukulud välja Hispaania Kuningriigilt.
            
         
      Väited ja peamised argumendid
   
   Pärast rikkumismenetlust nr 2002/2123 saatis Euroopa Komisjon 19.detsembril 2003 märgukirja, milles juhtis Hispaania Kuningriigi tähelepanu direktiivi 91/271 artiklites 3, 4, 5, 6 ja 14 esitatud kohustuste täitmisele ja eelkõige „tundlike alade” asulareovee puhastamisele.
   Menetluse eset piirati, kuna Hispaania viis vastavusse teatud linnastute puhastid ja ärajuhtimisrajatised. Siiski esineb hagi esitamise hetkel endiselt direktiivi artiklite 4 ja 5 rikkumine seoses järgmiste linnastute olukorraga: Bollulos Par del Condado (Andaluusia autonoomses piirkonnas); Abrera, Berga, Capellades, Figueres ja El Terri-Banyoles (Kataloonia autonoomses piirkonnas) ja Pontevedra-Marín-Poio-Bueu (Galicia autonoomses piirkonnas).
   
      (1)  EÜT L 135, lk 40; ELT eriväljaanne 15/02, lk 26.